มีอาการปวดหัวข้างซ้าย ขมับและเบ้าตาข้างซ้าย มา 3-4 วันแล้วค่ะ อาการวันแรกเวียนหัว อาเจียน หลังจากนั้นอาการก็เบาลง แต่คือมีอาการปวดพอให้รำคาญใจ รู้สึกถึงอาการปวด จะปวดบริเวณขมับตลอด ช่วงบริเวณอื่นจะมีอาการเป็นบางครั้ง มีเรื่องเครียดอยู่บ้างค่ะ แต่มีอาการปวดแบบนี้ครั้งแรกและไม่เคยปวดหัวนานหลายวันมาก่อน
สวัสดีค่ะ อาการปวดศีรษะที่มีการร้าวไปที่ขมับหรือเบ้าตานั้น อาจเกิดจากปวดหัวจากการใช้งาน คือปวดกล้ามเนื้อที่อยู่รอบๆศีรษะ สัมพันธ์กับการใช้งานสายตา แต่หากมีเรื่องการคลื่นไส้มากร่วมด้วย อาจจะนึกถึงปวดหัวไมเกรนได้เช่นกัน ส่วนปวดจากอาการในสมอง เช่นมีเนื้องอกในสมอง มักจะต้องปวดรุนแรง ปวดมากขึ้นเรื่อยๆ ปวดมากตอนเช้าและมีอาเจียนพุ่งหากปวดมากจนใช้ชีวิตประจำวันไม่ได้ ปวดมากขึ้นเรื่อยๆ มีอาการทางระบบประสาทอื่นๆร่วมด้วยเช่น แขนขาอ่อนแรง พูดไม่ชัด ปากเบี้ยว ปวดมากขึ้นเรื่อยๆ ปวดจนต้องตื่นขึ้นมากลางดึก ควรรีบไปพบแพทย์การดูแลตัวเองเบื้องต้น พักผ่อน พักการใช้งานสายตา รับประทานยาแก้ปวด ยาแก้อักเสบที่ไม่ใช่สเตียรอยด์บรรเทาอาการได้